Na cene zobozdravstvenih storitev vplivajo številni dejavniki. Ključni pa so naslednji:
Kakovost uporabljenih materialov – boljši materiali so preizkušeni, zagotavljajo lepši nasmeh, imajo daljšo življenjsko dobo in nasploh povzročajo manj težav.
Težavnost postopka – vsak zobozdravstveni poseg ima svojo specifiko; težji kot je primer, več časa in znanja je potrebno, da se ga uspešno reši. Ker niti dva postopka nista povsem enaka, tudi cena ne more biti enaka.
Strokovno znanje zobozdravnika – začetniki, ki imajo samo teoretično znanje, in strokovnjaki z več let praktičnih izkušenj imajo povsod različne cene. Tudi v zobozdravstvu ni nič drugače.
Stroški obratovanja – če zobozdravnik vlaga v najsodobnejšo opremo za zdravljenje in ima sodobno urejene prostore, je to za vaše zobe dobra novica. Se pa del investicij pozna tudi na vašem računu.
Lokacija – v bogatejših državah in večjih mestih so cene praviloma višje kot na obrobju mest in v revnejših državah, kjer so tudi higienski in drugi standardi drugačni.
Stroški dodatnih strokovnjakov – pogosto ni vse v rokah zobozdravnika. Pri izdelavi zobne protetike so zobozdravniki odvisni od cen zobnih tehnikov, pri mnogih posegih za kakovostnejše delo potrebujejo pomoč zobnih asistentk ali specialistov drugih področij zobozdravstva.
Svetujemo vam, da se pred vsako odločitvijo o izboru zobozdravnika in načinu zdravljenja o vseh podrobnostih natančno pozanimate, saj gre za vaš denar. Z iskanjem začnite v lokalnem okolju, kjer najprej preverite kakovost storitve in cene, ki jo boste plačali. Šele potem, ko imate dovolj informacij, lahko začnete z iskanjem konkurenčne ponudbe za enak poseg, s primerljivim materialom in približno enakim nivojem strokovnosti zobozdravnika.
Pri tem vam lahko pomagamo na portalu eZobozdravnik. Sporočite nam svoje želje in potrudili se bomo za vas.
Ne varčujte na sebi! Za kakovost boste plačali povsod.